Държавен вестник, бр. 78, 2012 г., стр. 69

БРОЙ  78	
Д Ъ Р Ж А В Е Н  В Е С Т Н И К 	
СТР.  69  
1. Входни характеристики
1.1. Изисквания за входящо минимално 
образователно равнище за ученици и за лица, 
навършили 16 години
 За придобиване на втора степен на профе­
сионална квалификация по професията „Ма­
шинен монтьор“ от Списъка на професиите 
за професионално образование и обучение по 
чл. 6, ал. 1 ЗПОО (утвърден от министъра на 
образованието и науката със Заповед № РД-
09-413 от 12.05.2003 г., изм. и доп. със Заповед 
№ РД-09-04 от 8.01.2004 г., Заповед № РД-09-34 от 
22.01.2004 г., Заповед № РД-09-255 от 9.04.2004 г., 
Заповед № РД-09-274 от 18.02.2005 г., Заповед 
№ РД-09-1690 от 29.09.2006 г., Заповед № РД-
09-828 от 29.06.2007 г., Заповед № РД-09-1891 от 
30.11.2007 г., Заповед № РД-09-298 от 19.02.2009 г., 
Заповед № РД-09-1803 от 29.10.2009 г., Заповед 
№ РД-09-621 от 18.05.2010 г., Заповед № РД-
09-1728 от 1.12.2010 г., Заповед № РД-09-748 от 
13.06.2011 г., Заповед № РД-09-1805 от 9.12.2011 г., 
Заповед № РД-09-638 от 23.05.2012 г. ) входящото 
минимално образователно равнище е:
– за ученици – завършено основно образова­
ние или завършен клас от средното образование 
при срок на обучението до 4 години (рамкова 
програма Б), завършено основно образование 
при срок на обучението 4 години (рамкова 
програма В);
– за лица, навършили 16 години – завършен 
клас на средното образование или завършено 
средно образование при срок на обучението 1 го­
дина (рамкова програма Б), завършено основно 
образование (рамкова програма Е).
1.2. Изисквания за входящо квалификационно 
равнище или професионален опит 
За обучение по професията „Машинен мон­
тьор“ с придобиване на втора степен на профе­
сионална квалификация не се изисква предишна 
професионална квалификация или професиона­
лен опит по други сродни професии.
За лица с професионален опит по тази про­
фесия е необходимо надграждащо обучение, 
включващо усвояване на компетенции, които 
кандидатът за обучение не притежава до този 
момент. Съдържанието на обучението се определя 
след сравнение на компетенциите и резултатите 
от ученето, описани в държавните образователни 
изисквания (ДОИ) за придобиване на квалифи­
кация по съответните професии.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Машинният монтьор изпълнява шлосерски 
операции и извършва монтаж, демонтаж и ре­
монт на различни видове съединения, възли, 
механизми, машини и съоръжения.
Машинният монтьор разчита техническа 
документация, включваща конструктивни чер­
тежи за сглобяваното изделие, спецификация на 
детайлите, участващи в конструкцията, паспор­
ти на изделия, технически и експлоатационни 
изисквания, технологични карти и схеми за 
сглобяване. Избира и работи с подходящите 
за изпълнение на трудовата задача шлосерски, 
монтьорски и измервателни инструменти, уреди 
и приспособления. Развива и завива винтови 
съединения, извършва монтаж и демонтаж на 
машини, линии и съоръжения в производствени­
те участъци, сглобява и разглобява съединения. 
Прави измервания с линеен или ъглов нониус, 
микрометрични, лостово-механични и др.; спе­
циални, високопроизводителни и автоматични 
измервателни уреди, уреди с висока степен на 
точност, както и електронни измервателни и 
диагностични уреди в съответствие с особенос­
тите на машините и съоръженията.
Машинният монтьор определя качеството и 
годността на отделните детайли, дефектиралите 
части и вида на дефекта. Проявява висока степен 
на отговорност при определяне функционалните 
възможности на изделието и степента на годност 
на детайлите при провеждане на планови и ава­
рийни ремонти. Спазва правилата за безопасна 
работа и вътрешен ред, както и предписаната 
технологична последователност при разглобяване, 
сглобяване и ремонтни дейности.
Лицата, практикуващи професията, трябва 
да бъдат физически здрави, подвижни, сръчни, 
съобразителни, дисциплинирани, отговорни, 
точни, толерантни.
Машинният монтьор може да работи в маши­
ностроителни предприятия за производство на 
машини и съоръжения, в звена за поддръжка на 
машинното оборудване в различни производства, 
в ремонтни работилници. Работи се в закрити 
помещения или на открито (минна промишле­
ност, сондиране, производство на строителни 
материали). При някои от специалностите 
(металургия, химическа, хранително-вкусова 
промишленост) монтьорите са подложени на 
агресивното действие на химически агенти.
Работното време е в съответствие с Кодекса 
на труда – в някои производства се работи на 
смени, а при авариен ремонт или при планов 
ремонт на машини и съоръжения с непрекъснат 
режим на работа се работи извънредно.
2.2. Възможности за продължаване на про­
фесионалното обучение
След придобиване на втора степен на професи­
онална квалификация по професията „Машинен 
монтьор“ обучаваният има право да продължи 
обучението си по професия „Машинен техник“ за 
придобиване на трета степен на професионална 
квалификация.
2.3. Възможности за професионална реали­
зация съгласно Националната класификация 
на професиите и длъжностите (НКПД 2011)